Ii spunem marti "Ramas bun!" indragitului balerin si coregraf Cornel Patrichi, care s-a stins din viata la varsta de 72 de ani. Fostul jurat de la "Dansez pentru tine" era macinat de o boala teribila.

Sotia i-a stat alaturi in permanenta si l-a incurajat sa reziste, ca sa isi mai vada o data fiul, intors luni seara de urgenta din Italia. Cornel Patrichi era decorat cu Ordinul ''Meritul Cultural'' in grad de Cavaler, insa nu va fi inmormantat in cimitirul Bellu pe ''Aleea Artistilor'', deoarece nu mai sunt locuri.

Cornel Patrichi a inchis ochii marti dupa pranz. Sotia sa povesteste ca de o luna incepuse sa se topeasca pe picioare.

Cornelia Patrichi, sotia: "Cred ca nu pot trai fara el. O sa invat."

Pe 1 aprilie, a implinit 72 de ani si si-a dorit sa fie externat ca sa stea cu ai lui, nu la spital. Fiul sau Alexandru a venit din Italia sa-si ia ramas bun.

Alexandriu, fiul lui Cornel Patrichi: "Astept sa intru sa-l vad pe tata, sa-l imbratisez."

Cornel Patrichi a fost diagnosticat in urma cu 5 ani cu un cancer de prostata. Apoi au aparut metastazele. In 2014, dupa o interventie chirurgicala, a sperat ca se va face bine, insa boala isi luase doar o pauza.

Willmark: "Ultima data cand m-am vazut cu el, m-a invitat sa pescuiesc, zicea ca ii place mult sa pescuiasa. N-am onorat, din pacate, invitatia lui."

Coregraf, balerin si actor, Cornel Patrichi a cunoscut succesul atat in televiziune, cat si in film. Presa l-a numit "regele dansului in comunism".

Rodica Popescu Bitanescu: "A fost foarte exigent cu noi, era atat de pretentios. Parca am fi fost balerine de meserie. N-am vazut in viata mea prea multi barbati atat de frumosi. Cand aparea Cornel Patrichi, parca aparea soarele pe cer, un semizeu pe scena, era superb si dansa extraordinar de frumos."

A jucat si in filme precum "Veronica" si "Gloria nu canta".

Tora Vasilescu: "In anii '80, dansul era o mare vedeta de televiziune. Foarte la moda, erau teribil de multe showuri la televiziune cu baletul condus de el."

S-a spus despre el ca a fost creatorul variete-ului de televiziune in Romania. A facut parte si din juriul emisiunii "Dansez pentru tine", unde nu s-a sfiit sa spuna lucrurilor pe nume.

Cornel Patrichi va fi inmormantat in Pipera, dupa ce Gigi Becali a oferit familiei un loc de veci acolo.